અંધશ્રધ્ધા અને વહેમ વિરૂધ્ધ ઝુંબેશ ચલાવતા અને છેલ્લા કેટલાક સમયથી વિવાદમાં ઘેરાયેલા ભારતીય જન વિજ્ઞાન જાથાના ચેરમેન જયતં પંડયા પર રાજકોટના નવલનગર વિસ્તારમાં હુમલો થયાની ઘટનાએ ભારે ચર્ચા જગાવી છે. ગઈકાલે સાંજે બનેલી આ ઘટના પાછળ અંશ્રધ્ધા વિરૂધ્ધ જાથાની ઝુંબેશથી દુભાયેલા શખસોનો હાથ હોવાની આશંકા સામે આવી છે. જો કે, બનાવના ૧૨ કલાક બાદ પણ પોલીસ એકપણ હુમલાખોરને પકડી શકી નથી.